《立春前一日约江文澜侍读李子阳修撰小饮》
明代·程敏政

卜居欣得侣，咫尺巷西东。老马能知道，新诗合注筒。

鞭庭春不远，扫径雪初融。冻泼家醅在，先期一笑同。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。